b'\n_START_ARTICLE_\nShirley Temple\n_START_SECTION_\nPersonal na buhay\n_START_PARAGRAPH_\nPinanganak si Temple sa Santa Monica, California kay George Francis Temple (1888\xe2\x80\x931980), isang bankero, at Gertrude Amelia Krieger (1893\xe2\x80\x931977), na isang retiradong mananayaw. Mayroon siyang dalawang kapatid, si Jack (1915-1985) at George Jr. (1919-1996). Mahilig ang kanyang ina sa pagsayaw, at ito ang nagtulak kay Shirley sa pagiging isang artista. Palaging kasama ng aktres ang kanyang ina noong mga panahon bilang isang batang aktres. Si Gertude ang mismong nag-aasikaso sa mga damit ng kanyang anak at sa mga script na kanyang isinasaulo.\n_START_SECTION_\nBuhay politika\n_START_PARAGRAPH_\nPagkatapos ng kanyang pag-sabak sa pag-arte, naging aktibong kasapi si Temple ng Republican Party of California. Tumakbo siya noong 1967 bilang kinatawan ng ika-11 na distrito ng California ngunit nabigong makuha ang puwesto. Kinalaunan ay tinalaga siya ni Pangulong Richard Nixon sa ika-24 United Nations General Assembly, at naging misyong diplomatiko ng Estados Unidos sa Ghana (December 6, 1974 \xe2\x80\x93 July 13, 1976) sa ilalim ng panunungkulan ni Pangulong Gerald R. Ford._NEWLINE_Siya ay naging kaunaunahang Chief of Protocol of the United States (July 1, 1976 \xe2\x80\x93 January 21, 1977), at namahala sa panunumpa ni Jimmy Carter bilang Pangulo. Nagsilbi din siya bilang misyong diplomatiko ng Estados Unidos sa Czechoslovakia (August 23, 1989 \xe2\x80\x93 July 12, 1992), sa ilalim ng panunungkulan ni President George H. W. Bush.\n_START_SECTION_\nPag-panaw\n_START_PARAGRAPH_\nPumamaw si Temple sa edad na 85 taong gulang noong ika-10\xc2\xa0ng Pebrero 2014. Siya ay nasa kanyang tahanan sa Woodside, Kalipornya kasama ang kanyang mga ka-anak at tagapagalaga.'